# AEGEE

### Fra Wikipedia, den frie encyklopædi

AEGEE - Association des États Généraux des Étudiants de l'Europe (på engelsk - European Students’ Forum) – er en europæisk studenterforening, der er åben for studerende fra alle videregående uddannelser.

## [redigér] Historie

AEGEE blev grundlagt i 1985 i Paris og er i dag den største tværfaglige europæiske studenterforening med over 17.000 medlemmer i 261 universitetsbyer i 40 lande overalt i Europa - fra Tyrkiet til Finland, fra Spanien til Rusland.

## [redigér] Formål

Målet er at fremme kommunikation, forståelse og samarbejde mellem europæiske studerende. På tværs af grænser og forskelligheder. AEGEE er baseret på demokratiske principper og er finansielt uafhængig, og uden religiøse eller parti-politiske tilhørsforhold. AEGEE er ikke-profitskabende og er baseret på frivillig arbejdskraft og de enkelte medlemmers engagement.

## [redigér] AEGEE’s struktur

AEGEE har to niveauer: AEGEE-Europa og de lokale afdelinger, kaldet Antenner. Der findes ikke noget nationalt niveau, altså ikke noget AEGEE-Danmark. AEGEE-København blev grundlagt i 1993, og er én af de ca. 260 lokalforeninger.

AEGEE-Europas bestyrelse, den såkaldte Comité Directeur, består af 9 europæiske studerende der til daglig bor og arbejder sammen i et hus i Bruxelles. De vælges på den halvårlige generalforsamling, AGORAen.

For at styrke det internationale samarbejde, er Europa inddelt i AEGEE-regioner. København er med i North Region, der indeholder Skandinavien, Estland og Nordtyskland.

## [redigér] Eksterne Links

AEGEE København
AEGEE internationalt

Hentet fra "http://da.wikipedia.org../../../a/e/g/AEGEE_5ff8.html"

Kategorier: Internationale organisationer

##### Views

- Artikel
- Diskussion
- Nuværende version

##### Søg

##### Andre sprog

- Català
- Deutsch
- Ελληνικά
- English
- Español
- Suomi
- Français
- Magyar
- Italiano
- Lietuvių
- Македонски
- Nederlands
- Polski
- Русский
- Српски / Srpski
- Türkçe